1935 m. Lietuvos šachmatų čempionatas

1935 m. Lietuvos šachmatų čempionatas buvo 6-asis vyrų šachmatų čempionatas. Jis vyko Kaune 1935 m. vasario 10 d.- liepos 14 d.

Jį sudarė dvi dalys: pretendentų turnyras ir mačas dėl absoliutaus čempiono vardo tarp pretendentų turnyro nugalėtojo ir tuometinio Lietuvos absoliutaus šachmatų čempiono.

 Pretendentų turnyras 
Vyko Kaune 1935 m. vasario 10 – kovo 15 d. Turnyre žaidė 13 dalyvių – visi kauniečiai. Tarp jų - šeši dalyviai iš 1934 m. pretendentų turnyro. 

Nugalėjo Isakas Vistaneckis, surinkęs 11, 5 taško 12 galimų. Jis įgijo teisę dėl absoliutaus čempiono vardo žaisti mačą su tuometiniu čempionu. Antras turnyre buvo Vladas Mikėnas (10 tšk.), trečias – Leonardas Abramavičius (9 tšk.).

 Lentelės 
VietaMiestaiDalyviais Taškai1.  Kaunas Isakas Vistaneckis 11.5 (12)2.  Kaunas Vladas Mikėnas 10 3.Kaunas Leonardas Abramavičius94.Kaunas Povilas Vaitonis 8 5.  Kaunas Markas Luckis 7,56.Kaunas D. Žilevičius 7

VietaMiestaiDalyviai Taškai7. KaunasJ. Tinovskis 5,57.Kaunas  Simonas Disleris 5,59. Kaunas  Aronavičius 59Kaunas   Stalioraitis 59.Kaunas Kazys Škėma512.Kaunas J. Skibiniauskas4,513.Kaunas Romanas Arlauskas4

 Mačas 
Nors Vladas Mikėnas ir žaidė pretendentų turnyre bei užėmė 2-ąją vietą, tačiau jis, kaip tuometinis Lietuvos absoliutus čempionas, turėjo teisę žaisti mačą dėl 1935 m. Lietuvos absoliutaus čempiono vardo su pretendentų turnyrą laimėjusiu Isaku Vistaneckiu. 

Pagal čempionato nuostatus pretendentas, norėdamas tapti absoliučiu čempionu, turėjo laimėti mačą, nes jei mačas baigtųsi lygiosiomis, praėjusių metų absoliutus čempionas išlaikytų titulą.

Mačas vyko 1935 m. balandžio 19 d. – liepos 14 d. Kaune ir baigėsi lygiosiomis 5 : 5. Tokiu būdu Vladas Mikėnas liko 1935 m. absoliučiu Lietuvos čempionu. Bertašius A. Lietuvos sporto žinynas. Vilnius: Lietuvos sporto informacijos centras, 1999. T.1. P. 171.

 Šaltiniai